open-index/open-wikipedia-markdown huggingface dataset:
שלמה שלזינגר

**הרב שלמה יוסף שלזינגר** הוא דיין וראש ישיבת קול תורה בירושלים, בנו של הרב משה יהודה שלזינגר.

## ביוגרפיה
נולד בירושלים לרבי משה יהודה ולהלינה (חיה). בילדותו למד בתלמוד תורה המסורה ולאחר מכן למד בישיבת קול תורה. לאחר כמה שנים עבר ללמוד בישיבת פוניבז' בבני ברק, ולאחר מכן בישיבת מעלות התורה אצל הרב שמואל אוירבך. לאחר שנות לימודיו בכולל נתמנה לדיין בבית דינו של רבי נפתלי נוסבוים, וכיהן בתפקיד זה במשך כמה שנים. בשנת תשע"ז מינה אותו אביו לעמוד לצידו בראשות ישיבת קול תורה, ומאז הוא ראש הישיבה הרשמי. הרב שלזינגר מסר בעבר שעורים יומיים בעיון לבני שעור א' ושיעור כללי פעם בשבועיים. החל משנת תשפ"ב מוסר הרב שלזינגר שיעור בכל חורף לבני שיעור ג'.

בנוסף לתפקידו כראש ישיבה, מכהן הרב שלזינגר כדיין בבית הדין לערעורים של בית הדין לממונות, בראשות הרב שלמה משה עמאר, רבה של ירושלים. הרב שלזינגר הוא חבר בבית דין של לשכת הפוסקים.

נישא לנחמה בת הרב עוזר גורביץ - מראשי ישיבת גייטסהד ובנו של הרב אריה זאב גורביץ.

## קישורים חיצוניים
* 
* 

קטגוריה:ישראלים שנולדו ב-1965
קטגוריה:ראשי ישיבת קול תורה
קטגוריה:בית וגן: רבנים
שלמה שלזינגר
קטגוריה:בוגרי ישיבת קול תורה
קטגוריה:בוגרי ישיבת פוניבז'
קטגוריה:בוגרי ישיבת מעלות התורה
קטגוריה:ראשי ישיבה ליטאים בישראל
קטגוריה:בוגרי תלמוד תורה המסורה
דיסקוגרפיה של נתן גושן

**ה[[דיסקוגרפיה]] של [[נתן גושן]]**, זמר-יוצר ישראלי, כוללת 5 אלבום אולפן, אלבום פסקול אחד, ו-29 סינגלים. את הסינגל הראשון שלו, "כל מה שיש לי", הוציא גושן בשנת 2011.

## אלבומים

### אלבומי אולפן

### אלבומי פסקול

## סינגלים

## וידאו קליפים

## הערות שוליים

נתן_גושן
קטגוריה:נתן גושן
פלס פוינט

**פלס פוינט** (באנגלית: **Fell's Point**) היא שכונה היסטורית בחלק הדרום מזרחי של העיר בולטימור אשר במדינת מרילנד שבארצות הברית. השכונה נוסדה במקור בסביבות שנת 1763 וממוקם לאורך החוף הצפוני של נמל בולטימור. אזור פלס פוינט מכיל חנויות עתיקות רבות, וכמו גם מסעדות, בתי קפה, ומעל ל-120 פאבים. אזור פלס פוינט ממוקם כ-2.4 קילומטרים מזרחית לרובע העסקים המרכזי של בולטימור. אזור פלס פוינט מכיל את הריכוז הגדול ביותר של ברים, פאבים ומסעדות בבולטימור.

לאורך שנות קיומה של השכונה חיו בפלס פוינט אוכלוסיות מהגרים גדולות שכללו בעיקר אירים, גרמנים, יהודים, פולנים וכמו גם קבוצות אוכלוסייה ממזרח אירופה כמו אוקראינים, רוסים, צ'כים וסלובקים. מאז שנות ה-70 של המאה ה-20 החלו להתגורר בשכונה מספר גדל בהתמדה של תושבים בעלי הכנסה בינונית-גבוהה - מגמה אשר תרמה רבות לשימור של חלק גדול מבתי העסק והמבנים ההיסטוריים של השכונה. מאז שנות ה-80 של המאה ה-20 אזור החלק הצפוני של השכונה מכיל בעיקר מהגרים מקסיקניים ומהגרים מאמריקה המרכזית.

## אתרים בולטים
* המוזיאון היהודי של מרילנד 
* מוזיאון ההיסטוריה והתרבות של הקהילה האפרו-אמריקנית במרילנד ע"ש ריגינלד פ. לואיס

## דמוגרפיה
לפי מפקד האוכלוסין של 2010 גרו בשכונה באותה העת 3,168 תושבים, מתוכם 61% היו לבנים, 24.9% היו היספנים, 7.4% היו אפרו-אמריקאים ו-6.7% היו ממוצא אתני אחר. ב-37% מיחידות הדיור בשכונה גרו הבעלים של אותן יחידות הדיור, בעוד ש-17.4% מיחידות הדיור בשכונה היו ריקות.

83.7% מהאוכלוסייה אשר היו בגיל העבודה היו מועסקים, 4.0% היו מובטלים ו-13.1% היו מובטלים. ההכנסה החציונית של משק בית באזור פלס פוינט הייתה 46,167 דולרים. 7.5% מהמשפחות בשכונה ו-12.6% מכלל האוכלוסייה בשכונה היו מתחת לקו העוני.

## אזכורים בתרבות הפופולרית
לאורך השנים היו מספר סרטים ותוכניות טלוויזיה שצולמו בתחום השכונה:
* חלק מהסצנות בסרט "הוא פשוט לא בקטע שלך" משנת 2009 צולמו באזור השכונה.
* סדרת הטלוויזיה "רצח מאדום לשחור" נהגה לצלם לאורך כל הסדרה את הסצנות של מטה המשטרה באזור פלס פוינט.
* בסרט "נדודי שינה בסיאטל" משנת 1993 חלק מהסצנות שצולמו בבית של אנני צולמו בפלס פוינט.

## גלריית תמונות

Baltimore's_Fell's_Point.jpg|קו הרקיע של פלס פוינט
Jewish_Museum_of_Maryland,_Lloyd_St.,_Baltimore_City,_Maryland.JPG|המוזיאון היהודי של מרילנד


## קישורים חיצוניים

 

קטגוריה:בולטימור
נער הגיישה

**נער הגיישה** (באנגלית: **The Geisha Boy**) הוא סרט קומדיה אמריקאי משנת 1958 בבימויו של פרנק טשלין, עם ג'רי לואיס, מריה מקדונלד וסוזן פלשט (הופעה ראשונה בקולנוע) בתפקידים הראשיים.

לואיס מגלם קוסם לא מוצלח שנוסע לבדר חיילים במלחמת קוריאה ביחד עם הארנב שהוא ידידו הקרוב ביותר ומוצא אהבה ביפן.

בסוף הסרט משלב לואיס את הסיום של סדרת האנימציה לוני טונס, לועס גזר ואומר "That's all, folks!".

## תקציר העלילה
גילברט וולי (ג'רי לואיס) הוא קוסם מובטל שנענה להזמנת צבא ארצות הברית להופיע בתשלום לפני חיילים ביפן ובחזית מלחמת קוריאה. הוא נאלץ להחביא את הארנב הארי בתוך ארגז שמונח בחדר המטען. באותה טיסה נמצאת גם שחקנית מפורסמת בשם לולה ליווינגסטון (מריה מקדונלד).

במטוס הוא מתקבל על ידי סרג'נט פירסון (סוזן פלשט) והמפקד מייג'ור רידלי (בארטון מק'ליין) בגלל דאגתו לתזונה של הארי הוא נאלץ לבקש ארוחה צמחונית עם הרבה גזרים. בלילה כשהוא הולך להאכיל את הארי הוא נתקל במצבים מביכים ולבסוף מוצא עצמו במיטתה של לולה שצועקת ואז גם המייג'ור נתקע במיטתה.

בירידה מהמטוס הוא מנסה לבקש את סליחתה של לולה אך היא מסרבת ולבסוף שניהם מתגלגלים במדרגות המטוס, לולה מאבדת את שמלתה וגילברט מגלגל אותה בשטיח.

כל זאת רואה המתרגמת קימי (נובו מקארתי) שמגיעה עם אחיינה היתום מיצו (רוברט הירנו) שלא צחק מאז מתו הוריו. למראה המשעשע של גילברט ולולה הוא צוחק בפעם הראשונה. לולה מארחת את גילברט בבית אביה העשיר מר סיקיטה (ססואה הייאקאווה) וגילברט והילד נקשרים זה בזה.

קימי עומד להינשא לשחקן בייסבול ענק בשם איצ'ימה (ריזו דמורה) שמגיע לחדרו של גילברט במלון לאחר שנודע לו על הקשר שלה עם גילברט. באתו זמן מנסה גילברט לבצע קסם עם אבק שריפה ונגרמת התפוצצות. גילברט והארי נמלטים כשאיצ'ימה אחריהם והמרדף נגמר כשאיצ'ימה נופל לבריכת ספא ובתוכה לולה וזרם המים שוטף את המקום.

המייג'ור רוצה לשלוח את גילברט בחזרה לארצות הברית בגלל התנהגותו אבל סרג'נט פירסון משכנעת אותו לשלוח את גילברט לחזית קוריאה. גילברט מורד במסוק ישר לתוך ביצה ומנסה לבדר חיילים תחת הפגזה וגשם סוחף. לבסוף הוא חוזר ליפן ולמשפחת סיקי. האב בונה בבריכה גשר דוגמת הגשר על נהר קוואי וגילברט מפזם את נעימת הסרט כשברקע נראית דמותו של אלק גינס. (ססואה הייאקאווה שיחק בסרט זה בתפקיד מפקד מחנה השבויים היפני קולונל סאיטו).

גילברט מבלה עם מיצו בטוקיו והם צופים במשחק של לוס אנג'לס דודג'רס עם קבוצה יפנית. בעוד גילברט מעודד את היפנים, איצ'ימה חובט את הכדור לעברו והכדור ננעץ בפיו.

לבסוף נפרד גילברט ממיצו בשדה התעופה אך מיצו מתגנב למטוס וגילברט מופתע כשהוא רואה אותו בארצות הברית. הוא נאלץ להיפרד ממנו שוב אך מתגנב שוב למטוס בתוך ארגז ביחד עם הארי.

הם מתאחדים שוב ביפן ומופיעים בהצלחה כשלישייה גילברט, קימי ומיצו. גילברט שולף מהכובע את הארנב אך יוצאים ממנו ארנבים קטנים וגילברט אומר שהארנב הוא לא הארי אלא הארייט.

## צוות השחקנים

## קישורים חיצוניים

* נער הגיישה - צנזורה לסרטים ומחזות, באתר ארכיון המדינה
* קדימון לנער הגיישה, באתר יוטיוב
* סצנת המרדף, באתר יוטיוב
* נער הגיישה, באתר TCM

קטגוריה:ערכים שבהם תבנית בריטניקה אינה מתאימה
קטגוריה:סרטי 1958
קטגוריה:סרטים באנגלית
קטגוריה:סרטי פרמאונט
קטגוריה:סרטי קומדיה אמריקאיים
קטגוריה:סרטים על קסמים ואשליות
הבחירות לנשיאות קוריאה הדרומית 2022

הבחירות לנשיאות קוריאה הדרומית נערכו ב-9 במרץ 2022. נשיא קוריאה הדרומית, לפי חוקת המדינה, נבחר לכהונה בת חמש שנים ואינו יכול לרוץ לבחירות לקדנציה שנייה. עקב כך, הנשיא המכהן, מון ג'יאה-אין, לא היה יכול להתמודד לכהונה נוספת. שלושת המועמדים הבולטים בבחירות היו: לי ג'יאה-מיונג מהמפלגה הדמוקרטית (מפלגת השלטון שהריצה את מון ג'יאה-אין לנשיאות ב-2012 ו-2017), יון סוק-יאול ממפלגת כח העם וסים סאנג-ג'ונג ממפלגת הצדק, שעל פי הסקרים סיכוייה להיבחר לא היו ריאליים.

המפלגה הדמוקרטית נושאת מצע שנע בין ליברליזם וליברליזם חברתי לפופוליזם. מפלגת כח העם נושאת מצע הדוגל בשמרנות חברתית וליברליזם כלכלי כאשר גם בה ניכר פלג פופוליסטי. מפלגת הצדק נושאת מצע של סוציאליזם דמוקרטי ופרוגרסיביזם. שתי המפלגות הבולטות בבחירות הן הדמוקרטית וכח העם. מועמד המפלגה הדמוקרטית, לי ג'יאה-מיונג, כיהן בעבר כראש עיריית סונגנאם ומושל מחוז קיונגי. מועמד מפלגת כח העם יון סוק-יאול כיהן בעבר בתפקיד התובע הכללי של קוריאה תחת הנשיא מון.

הבחירות התקיימו במהלך שיא גל התפרצות של מגפת הקורונה בקוריאה הדרומית. לאחר ספירת 95% מהקולות, הוכרז כי יון סוק-יאול, מנהיג האופוזיציה, ניצח בבחירות.

## קישורים חיצוניים
* הבחירות לנשיאות קוריאה הדרומית 2022, באתר The Indian Express 
* הבחירות לנשיאות קוריאה הדרומית 2022, באתר The Economist 

## הערות שוליים

קוריאה הדרומית
קוריאה הדרומית 2022
קטגוריה:קוריאה הדרומית: פוליטיקה
קטגוריה:2022 בקוריאה הדרומית
האזור הסאב-אנטארקטי

ממוזער|שמאל|250px|מפת האזור הסאב-אנטארקטי.
[ממוזער|שמאל|250px|נוף של [טחבים ועשבים בג'ורג'יה הדרומית, המציג את ההבדל בין האזור התת-אנטארקטי לקוטב הדרומי.]]
[ממוזער|שמאל|250px|[קרקרה מפוספסת|קרקרות מפוספסות באיי פוקלנד, בין הבודדים שבעופות היבשה באיים אלה.]]
**האזור הסאב-אנטארקטי** הוא חלק מהאזור האנטארקטי המצוי בחצי הכדור הדרומי מצפון לרכס האטנארקטי והאוקיינוס הדרומי אך מדרום ליבשות שאינן אנטארקטיקה, בהן אקלים חמים יותר. אזור זה מצוי לאורך דרומם של האוקיינוס השקט, האטלנטי וההודי ובו בעיקר איים פזורים שונים, הנמצאים מדרום לאמריקה הדרומית, דרום אפריקה, אוסטרליה וניו זילנד. בחלק התחתון ישנם גם קרחונים צפים רבים יותר ויותר, ככל שמדרימים, אם כי בשנים האחרונות אלה החלו להינמס בהדרגה.

האקלים העיקרי באזור זה הוא אקלים תת-ארקטי כשחלקו הצפוני נחשב לסובטרופי לח. מקובל לחלק את האזורים לשלושה לפי האקלים וחזית מזג אוויר בהם: חזית סובטרופית (STF), חזית האזור התת-אנטארקטי (SAZ) וחזית קוטבית (PFZ). אזורים אלה נעים בין קווי רוחב 48 ל-58 בדרום האוקיינוסים ההודי והשקט ו-42 עד 48 בדרום האוקיינוס האטלנטי. סביב כל האזור זורם הזרם האנטארקטי המחזורי , המגיע גם לדרום היבשות הדרומיות. 

## פלורה ופאונה
אזור זה קודר וקר, אף שהוא נוח בהרבה לחיים מאשר אנטארקטיקה עצמה. מרבית החיים מותאמים לתנאי סערות ממושכות ולקור קשה ורבים מבעלי החיים הם שוכני ים, כשחלקם גם נודדים לאזור רק כשהתנאים טובים.

בניגוד לאנטארקטיקה בה כמעט ואין צמחי יבשה, באזור ישנם מספר צמחים המותאמים לקור. צמחים אלה הם חלק מהממלכה האנטארקטית , הנפוצים בעיקר בטונדרות הדרומיות באיים כמו ג'ורג'יה הדרומית, האי גוף או איי פוקלנד. כולם צמחים עשבוניים שאינם עצים או שיחים (למעט העץ *Phylica nitida* מאמסטרדם והאי גוף), מהם דגנאים רבים או מצליבים. בנוסף ישנם חזזיות, טחבים, כמה שרכים ואצות לאורך החופים. אזורים אלה משמשים כרי מרעה לבעלי חיים מתמחים, ביניהם מספר חרקים, סרטנאים יבשתיים, יסעוראים שונים, קורמורניים, שחפיים וחמסניים וכן פינגווינים ואלבטרוסיים, אף שבכמה אזורים ישנם גם עופות יבשה כמו קרקרה מפוספסת או סינקלודה שחורה. בכמה אזורים ישנם גם טורפים ימיים כמו פיל ים דרומי, דובי ים (ובעיקר דוב ים תת-אנטארקטי), לובודון הסרטנים, כלב ים נמרי ועוד.

באוקיינוס סביב האיים אזורי מחיה עשירים, עקב פריחת הפלנקטון המושך אוכלי פלנקטון ובייחוד קריל אנטארקטי ועוד בעלי חיים ימיים. אלה משמשים מזון לטורפים שונים, ביניהם דיונונים, תולעים, אלמוגים ייחודיים, מדוזות, דגי גרם, עופות ימיים רבים, טורפים ימיים, כרישים וללווייתנאים כולל לווייתני מזיפות ענקיים.  

חלק מבעלי החיים נידוגים באזור למטרות מסחריות ובעבר אף היה בחלק מהאיים ציד פעיל של לווייתנים וטורפים ימיים, אך הוא הופסק ברובו.

## קישורים חיצוניים

קטגוריה:ערכים שבהם תבנית בריטניקה אינה מתאימה
*
קטגוריה:האזור האנטארקטי
UnionPay

**UnionPay** (בסינית: **银联**; בפין-יין: **Yínlián**), ידוע גם כ-**China UnionPay** (בסינית: **中国银联**; בפין-יין: **Zhōngguó Yínlián**) או על פי ראשי התיבות שלה **CUP** או **UPI**, היא תאגיד שירותים פיננסיים  שבסיסה בשאנגחאי, סין. התאגיד מספק כרטיסי בנק ושירותי בנק בסין היבשתית. China UnionPay, שנוסדה ב-26 במרץ 2002, שייכת לתעשיית כרטיסי הבנקאות של סין, הפועלת באישור הבנק העממי של סין  (PBOC). UnionPay היא גם רשת המאפשרת העברת כספים אלקטרונית, והרשת הבין-בנקאית היחידה בסין הפועלת בכל הכספומטים של כל הבנקים ברחבי המדינה. ניתן להשתמש בכרטיסי UnionPay ב-180 מדינות ואזורים ברחבי העולם.

בשנת 2015 עקפה UnionPay את ויזה ומאסטרקארד בשווי הכולל של התשלומים שבוצעו על ידי לקוחות שונים בשירותיה, והפכה לתאגיד שירותי הבנק הגדולה בעולם עם זאת, רק 0.5% מהיקף התשלומים במסגרת שירותי הבנק מתרחשים מחוץ לסין.

UnionPay מציעה שירותי תשלומים ניידים ומקוונים .

## היסטוריה
הבנק העממי של סין אישר את הקמתו של תאגיד China UnionPay ב-2002, וזמן קצר לאחר מכן, ב-26 במרץ 2002, התאגיד הושק בשאנגחאי. עובדי בנק סין לבניין שימשו כחברים הראשונים בתאגיד. עם זאת, הרעיון ליישום תאגיד סיני מאוחד לשירותים פיננסים היה קיים עוד מ-1993, עם הקמתו של "פרויקט כרטיס הזהב" בו תמך במוצהר המנהיג הסיני ג'יאנג דזה-מין. UnionPay נחשב לצאצא של הפרויקט הזה, אם כי היו ניסיונות רבים לאחד את השירותים הפיננסים השונים במדינה מאז שנות ה-90.

## קישורים חיצוניים

* 

## הערות שוליים

קטגוריה:תאגידים
קטגוריה:חברות כרטיס אשראי
קטגוריה:חברות סיניות
מלגת רוטשילד

**מלגת רוטשילד לחוקרים צעירים מצטיינים** היא תוכנית מלגות המוענקת על-ידי יד הנדיב מאז שנת 1979, במטרה לתמוך בחוקרים ישראלים צעירים מצטיינים ובעלי פוטנציאל יוצא דופן בתחילת דרכם האקדמית.

המלגות מוענקות לחוקרים המעוניינים להמשיך ללימוד בתר-דוקטורט באוניברסיטאות ובמכוני מחקר מהשורה הראשונה בעולם, לקראת השתלבות באקדמיה כחוקרים בכירים. מחוץ לישראל. על פי אתר יד הנדיב: מרבית מקבלי המלגה השתלבו במוסדות אקדמיים בישראל, ביניהם זכו למעמד מוביל בתחומם וכמה מהם אף ממלאים תפקידי הנהגה אקדמיים בארץ.

המלגות מוענקות למועמדים בעלי תואר שלישי בתחומי מדעי הטבע, המדעים המדויקים, במדעי החיים, במדעי הרוח ובחקר המוח, התודעה ושפה.

[שמאל|150px|לוגו [יד הנדיב]]
בשנת 2022 נוספה מלגה נוספת לרופאים-חוקרים, התומכת בבעלי תואר MD אשר להם פוטנציאל יוצא דופן למחקר. המלגה מאפשרת להם להתקדם בתחומם ועם חזרתם לישראל להפוך לרופאים-חוקרים מובילים. עד כה הוענקו יותר מ-800 מלגות.

מועמדות למלגה מוגשת אך ורק באמצעות האוניברסיטאות בישראל. בכל אוניברסיטה נהוג תהליך מיון לבחירת המועמדים המוגשים לקרן יד הנדיב עד לבחירת הזוכים.
מדי שנה מוענקות 32 מלגות.

## ראו גם
* מלגת אלון
* פרס רוטשילד

## קישורים חיצוניים
* 

## הערות שוליים

קטגוריה:ישראל: אקדמיה
קטגוריה:מלגות
קטגוריה:הנצחת משפחת רוטשילד
קטגוריה:יד הנדיב
לי ג'ה-מיונג

**לי ג'ה-מיונג** (בקוריאנית: **이재명**; נולד ב-8 בדצמבר 1963) הוא נשיא קוריאה הדרומית הנוכחי המכהן מיוני 2025. פוליטיקאי, סופר ומשפטן דרום קוריאני ופעיל זכויות אדם בעברו, מועמד המפלגה הדמוקרטית של קוריאה בבחירות לנשיאות קוריאה הדרומית ב-2022. בעבר כיהן כראש עיריית סונגנאם ומושל מחוז קיונגי.

## ביוגרפיה
לי, שהחל דרכו כעובד מפעל בילדות, החל בקריירה משפטית ובהשראת רו מו-היון, שלימים נבחר לנשיא קוריאה הדרומית, היה לפעיל זכויות אדם. בכניסתו לפוליטיקה הקוריאנית נחל הפסד בבחירות לראשות עיריית סונגנאם ב-2006 ובבחירות הפרלמנטריות לאספה הלאומית ב-2008, אך ב-2010 נבחר לראשות עיריית סונגנאם ונבחר בשנית לכהונה נוספת ב-2014. לאחר מכן התמודד וניצח ב-2018 בבחירות למושל מחוז קיונגי, המחוז המאוכלס ביותר בקוריאה הדרומית, הסובב את הבירה סיאול. מכיוון שלפי חוקת קוריאה נשיא יכול לכהן קדנציה אחת בת חמש שנים בלבד, הנשיא מון ג'יאה-אין מהמפלגה הדמוקרטית אינו יכול להתמודד לקדנציה נוספת. במקומו נבחר לי למועמד המפלגה לבחירות לנשיאות ב-9 במרץ 2022. לקראת הבחירות התפטר לי מתפקידו כמושל קיונגי.

באפריל 2025 נכלל ברשימת "טיים 100" לשנת 2025 בזכות תפקידו המרכזי בהובלת האופוזיציה בדרום קוריאה, עמידתו מול ניסיונות דיכוי פוליטיים, וסיפור חייו שהפך אותו לדמות בולטת בזירה הפוליטית והציבורית במדינתו.

## קישורים חיצוניים

* לי ג'ה-מיונג, באתר The Diplomat 
* לי ג'ה-מיונג, באתר France 24 

## הערות שוליים

קטגוריה:פוליטיקאים דרום קוריאנים
קטגוריה:פוליטיקאים נכים
קטגוריה:ראשי עיריות
קטגוריה:עורכי דין דרום קוריאנים
קטגוריה:סופרים דרום קוריאנים
קטגוריה:קוריאה הדרומית: פוליטיקה
קטגוריה:בוגרי אוניברסיטת צ'אנג-אנג
קטגוריה:דרום קוריאנים שהופיעו ברשימת טיים 100
קטגוריה:ילידי 1964
קטגוריה:עורכי דין לזכויות האדם
טמסוס

**טמסוס** (ביוונית: **Ταμασσός** או **Τἀμασος**) או **תמש** (בפיניקית: **𐤕𐤌𐤔,** באשורית: **Ta-me-si** או **Ta-me-su**) הייתה עיר־מדינה בקפריסין העתיקה, אחת מעשר הממלכות של קפריסין.

## היסטוריה
[ממוזער|פתח קבר מלכותי בטמסוס, עם [הסדר האיאולי#כותרות "פרוטו-איאוליות" בארץ ישראל|כותרת תימורה]]
מכיוון שהיו מכרות נחושת באזור, קרוב לוודאי שמדובר ב־Τεμέσην (טֶמֶסִי) שהוזכרה באודיסיאה. במאה ה־8 לפנה"ס הייתה קפריסין כולה נתונה תחת שלטונה ההגמוני שלל צור. בתחילת המאה הבאה נחלשה אחיזת צור באי, והאימפריה האשורית החדשה קיבלה את השליטה עליו; בכתובת אשורית מסביבות 673 לפנה"ס (מנסרת אסרחדון ) מוזכרת העיר Ta-me-si ומלכהּ Ád-me-e-su (אדמסוס, שם יווני) בין עשר ערי־הממלכה הקפריסאיות המוזכרות כמגישות מנחה לבניית הארמון בנינוה; בכתובת אשורבניפל על מסעו הראשון נגד מצרים, עשרים ושניים מלכי הלבנט וקפריסין באו אליו להגיש לו מנחות ולנשק את רגליו, וביניהם Ád-me-su מלך Ta-me-su, והוא הכריחם ללוות עם כוחותיהם ואניותיהם את חייליו בים וביבשה.

בסוף תקופת השלטון הפרסי על קפריסין סופחה טמסוס לממלכת כתי ואדיל הפיניקית. מלכהּ האחרון של אותה ממלכה, פמייתן, ששלט בסביבות 361–312, היה ככל הנראה זה שכבש את טמסוס או קנה אותה ממלכהּ פסיקיפרוס, אף שכבר בימי מלכיתן הוקדשו בה כתובות בפיניקית על־ידי פיניקים ולפי מניין שנות מלך כתיון – הכתובות הדו-לשוניות מטמסוס, שתי כתובות דו־לשוניות פיניקיות־יווניות (בכתב קיפרי הברתי). לאחר המצור על צור ב־332 לפנה"ס העביר אלכסנדר הגדול מפמייתן אחד מחבלי שליטתו לפניטגורס ; ואכן, בכתובת משנת 21 למלכותו (לפני המצור על צור) נשא פמייתן את התואר "מלך כתי ואדיל ו**תמש**" ("תמש" היא טמסוס בפיניקית), ואילו בכתובת משנת 37 למלכותו (אחרי המצור על צור) נשא רק את התואר "מלך כתי ואדיל" – שינוי זה הביא חוקרים להאמין שאותו חבל היה חבל טמסוס.

## קישורים חיצוניים

* אתרים ארכאולוגיים: טמסוס – מחלקת העתיקות של הרפובליקה של קפריסין
* ממצאים ארכאולוגיים מטמסוס במוזאון הבריטי
* פסלים קפריסאים נדירים שנמצאו בטמסוס – Tamassos-archeology.org, פרסום של המכון הארכאולוגי של אמריקה 
* tamassos.org – היסטוריה ותרבות של האזור; רשימת כנסיות וכו'.
* כלי נשק, כלים ושרידים פולחניים – מוזיאון אשמוליאן, אוקספורד
* מידע ותמונות של טמסוס

## הערות שוליים

קטגוריה:פיניקים: מושבות
קטגוריה:קפריסין: אתרים ארכאולוגיים
קטגוריה:ערים עתיקות
אברהם אבן עזרא (אזמיר)

ממוזער|שער ספר בתי כנסיות לרבי אברהם אבן עזרא
רבי **אברהם אבן עזרא** (בערך ת"נ, 1690 - ט"ו בכסלו תקכ"א, נובמבר 1760) היה הרב הכולל באזמיר ומחבר ספר **בתי כנסיות**.

## תולדותיו
נולד לרב חיים ידידיה אבן עזרא, בנו של רבי אברהם אבן עזרא (הראשון). למד אצל הרב יעקב אבן נעים שהיה ככל הנראה רבו המובהק, וכן ואצל הרב מאיר דאנון (תלמידו של רבי חיים אלגאזי, בעל ספר בני חיי). כבר מגיל צעיר נחשב רבי אברהם לחכם נעלה כפי שהעידו עליו: .

רבי אברהם מילא תפקיד חשוב כהרב הכולל, אחד משני הרבנים הראשיים של העיר. כיהן יחד עם הרב יצחק הכהן, ומתוקף תפקידו גדר גדרים בתחום הדת. ידועות לנו תקנות שונות עליהן הוא חתום, כגון תקנות בנושא "מינוי מרביץ תורה, פעילות בתי כנסת ועוד. יחד עם הרב יעקב שאול, חתם על תקנות בנושא עריכת המיסים בקהילה היהודית. בשנת תע"ד נפטר רבו ר"י אבן נעים, והוא לקח על עצמו לרכז את יצירותיו של רבו אשר היו פזורות בכתב יד, וסייע בהוצאת ספר משכנות יעקב. בשנת תקי"ט נתן הסכמה לספר אורים גדולים לרבי אברהם ישראל זאבי, שנתיים אחר כך הסכים על הספר של ידידו רבי יעקב שאול. החכמים בני הזמן, עמם עמד בקשרי ידידות, תורה ולימוד הם: רבי בנימין הלוי, רבי יעקב שאול, רבי יצחק הכהן רפאפורט, רבי חיים אבולעפיה, רבי מצליח מאיר, רבי יצחק נוניס בילימונטי, רבי אליהו חאקו בעל ספר "רוח אליהו", רבי יהודה אשכנזי בעל ספר "מחנה יאודה". גם הרב יאושע אמאדו מצטט אותו בספרו.

נודע בענוותנותו הגדולה, עד שכשהחבי"ף, מדבר על מידת הענווה בספרו נפש כל חי, מביא את רבי אברהם כדוגמה:

רבי אברהם נפטר בט"ו בכסלו תקכ"א. אחריו נתמנו כרבני העיר הרב חיים אבולעפיה (מחבר ספר נשמת חיים) והרב יעקב אלבעלי. לרבי אברהם היו שני בנים ולפחות שתי בנות. בנו הוא הרב שלמה אבן עזרא, מחבר ספר יד שלמה. 

## חיבורו
* **[https://beta.hebrewbooks.org/45758 בתי כנסיות]** (שאלוניקי תקס"ו יצא לאור מחדש - ירושלים תשנ"ז) - חידושים וביאורים על שולחן ערוך אורח חיים. לספר הסכמות מאת רבי רפאל יצחק מאיו ורבי יוסף בכ"ר חיים חזן. הספר מחולק לחלקים הקרויים בתים. חלק ראשון (סימן א - מט) נקרא **בית נתיבות**. חלק שני על מעשה הקרבנות (סימן נ' בש"ע) נקרא **בית מטבחייא**. חלק שני (סימנים נא - קל"ב) נקרא **בית תפילה**. חלקים נוספים בספר הם **בית הכנסת** על הלכות בית הכנסת, **בית הלחם** על הלכות סעודה, **בית מנוחה** על הלכות שבת, **בית מועד** על הלכות חגים ו**בית מילוא** - חלק המילואים של החיבור. בספר מובאת תשובה מאת רבי חיים שלמה אבן עזרא משנת תל"ד על מינוי רבי ישראל בנבנישתי (השני) לרב העיר לאחר פטירת אביו.

## לקריאה נוספת
* 

## קישורים חיצוניים

## הערות שוליים

קטגוריה:איזמיר: רבנים
קטגוריה:פרשני שולחן ערוך
קטגוריה:רבנים: אחרונים
קטגוריה:רבנים טורקים
קטגוריה:רבנים ספרדיים
קטגוריה:האימפריה העות'מאנית: רבנים
קטגוריה:ילידי 1690
קטגוריה:נפטרים ב-1760
עוגייה רטובה

**עוגייה רטובה** (באנגלית: **Soggy biscuit**; ידוע גם בשמות: ביסקוויט רטוב, אוקי קוקי, לירות על העוגייה, ג'יזקוויט, או גמירה על העוגייה) היא פעילות אוננות קבוצתית לגברים, שבה המשתתפים עומדים סביב ביסקוויט או עוגיה ומאוננים עד שגומרים עליה. האדם האחרון שעושה זאת חייב לאכול את העוגייה. בנוסף אם אחד המשתתפים לא מצליח לפגוע בעוגייה עם השפיכה שלו, הוא חייב לאכול אותה. המשחק משוחק על ידי מתבגרים, בעיקר בארצות הברית, בריטניה ואוסטרליה. באוסטרליה המשחק ידוע גם בשם "סאו רטוב" על שם מותג הביסקוויטים הפופולרי במדינה, SAO.

עוגייה רטובה אינה בהכרח קשורה להומוסקסואליות, מכיוון שהמשחק אינו דורש מגע מיני בין המשתתפים. הרעיון והפרקטיקה של המשחק תואמים את רוח החקירה המינית של המתבגרים במדינות אלה.

קטגוריה:אוננות
דוד אמאדו

הרב **דוד אמאדו** (1777 – 1832) היה דיין, פוסק, שליח ציבור, ראש ישיבה, דרשן ורבה של אזמיר.

## תולדותיו
נולד לרבי יעקב אמאדו. למד אצל הרב חיים יאודה אליעזר. נתמנה בצעירותו לדיין וישב בהרכב עם הרב רפאל אשכנזי, והרב חיים יצחק אלגאזי. למד קבלה יחד עם הרב יוסף רפאל חזן (מחבר ספר חקרי לב), והאחרון העיד עליו כי היה בקי בחכמת האמת. עמד בראש ישיבת בית הלוי באזמיר, אותה ייסד הגביר יאושע שם טוב הלוי מורינו. בישיבה זו למדו גם בניו ונכדיו של רבי דוד.

תיקן תקנות והנהגות רבות בעירו. היה דרשן ושליח ציבור כה דגול בק"ק גברת, עד שמעיד הרב אברהם פאלאג'י על זקנו היר"ח שהתאוה תמיד להשתתף בתפילה זו: .

היה בקשרי ידידות עם הרב יצחק ארדיט. היה מעניש את מי שלא היה מגיע לשמוע פרשת זכור ופרשת פרה. היה מזהיר את הממונים על הקנסות ואת השוטרים מטעמו להסתובב ברגלים בגנות ובפרדסים כדי לשמור שלא ישבו גברים ונשים יחד ויבואו לידי חטא. נשאל על ידי הרב חיים פלאג'י "שאלה בעניין קשה" בשנת התקפ"ה.

חתם יחד עם הרבנים יצחק נאבארו ושמואל חכים על פסק האוסר לקרוא בספרי תנ"ך וספרי תהלים הנדפסים על ידי כת מסיונרים נוצרית וגזרו כי הם טעונים שריפה מן הדין.

בשנת תק"ף הקדיש רבי דוד ספר תורה שכתב לקהילת קודש גברת, שם דרש לכבוד המאורע רבי רפאל אשכנזי.

החבי"ף מעיד עליו:

רבי דוד עלה לארץ ישראל והתיישב בירושלים. בשנת תקנ"ג עזב אותה ועבר לחברון, ולאחר מכן שב לאזמיר מסיבה בלתי נודעה.

נפטר בי"ג בכסלו תקצ"ב במהלך מגפה שפרצה באזמיר.

הספידוהו רבי יאושע אברהם קריספין, רבי שלמה חכים, רבי חיים ביז'ה ועוד.

בניו הם רבי יעקב אמאדו (מחבר ספר אמרי אמת), רבי חיים משה, ורבי אברהם, שנישא לבתו של הרב מאיר בן גבאי, בשנת ה'תק"ס. ציווה לאחר מותו לבניו שילמדו בכל סעודה ספר שולחן ערוך.

## תלמידיו
העמיד תלמידים הרבה, ומהמפורסמים שבהם נמנים:
* הרב חיים יהושע אלעזר הכהן חמצי, אב"ד חיפה.
* הרב חיים מאיר מזרחי, מחבר ספר בן הרמה.
* רבי חיים שונשול, מחבר ספר שמחה לאיש.

## חיבוריו
ממוזער|שער ספר תהלה לדוד, חלק א׳
* **תהלה לדוד** (חלק א', חלק ב') - 74 דרשות על פי נושאים על שבת כלה שלפני חג השבועות, שבת הלבשה, שבת הגדול, שבת זכור, הספדים, בין השאר לרבי חיים אברהם אישטרושה, ועוד.
* **[https://beta.hebrewbooks.org/7300 עיני דוד]** - חידושים על הרמב"ם, לקוטי דינים, ליקוטים על התנ"ך והש"ס, ושו"ת.

## קישורים חיצוניים

* 

### ספריו
* 
* 
* 
* גישה מקוונת לספר עיני דוד באתר הספרייה הממלכתית של רוסיה
* גישה מקוונת לספר תהלה לדוד (חלק א') באתר הספרייה הממלכתית של רוסיה

## הערות שוליים

קטגוריה:איזמיר: רבנים
קטגוריה:האימפריה העות'מאנית: רבנים
קטגוריה:רבנים: אחרונים
קטגוריה:ראשי ישיבה
קטגוריה:פרשני התלמוד
קטגוריה:דיינים
קטגוריה:חזנים טורקים
קטגוריה:פרשני הרמב"ם
קטגוריה:מחברי ספרי דרוש
קטגוריה:אנשי עליות קדומות לארץ ישראל
קטגוריה:עולים לארץ ישראל במאה ה-18
קטגוריה:יורדים מארץ ישראל
קטגוריה:ילידי 1770
קטגוריה:נפטרים ב-1832
פביאן פארנולה

**פביאן סיי פארנולה** (בצרפתית: **Fabien Ceddy Farnolle**; נולד ב-5 בפברואר 1985) הוא כדורגלן עבר בניני ששיחק בעמדת השוער.

## קריירת מועדונים
פארנולה נולד בבורדו והתחיל את הקריירה שלו במחלקת הנוער של ז'ירונדן דה בורדו ובגיל 17 הצטרף לקבוצת המילואים של המועדון. בקיץ  חתם בויטוריה סטובל מליגת העל הפורטוגלית.

בקיץ  חזר לצרפת וחתם בקווילי-רואן, ממנה עבר ללורמון, ליבורן ולאחר מכן חזר לבורדו. בקיץ  חתם בקלרמון פוט מהליגה השנייה בצרפת.

בפברואר  פארנולה חתם לשלוש עונות בדינמו בוקורשט מליגת העל הרומנית, במדיה שיחק רק משחק אחד.

ביוני  פארנולה חתם בייני מלטיאספור מליגת העל הטורקית.

בקיץ  חתם בארזורומספור בה שיחק עד לסיום העונה.

## קריירה בינלאומית
בצעירותו, פארנולה שיחק בנבחרת הנוער של צרפת.

בשנת  החליט לייצג את נבחרת בנין. ב-29 בפברואר ערך את הופעת הבכורה שלו בנבחרת במשחק נגד .

## קישורים חיצוניים

קטגוריה:כדורגלנים בנינים
קטגוריה:כדורגלנים צרפתים
קטגוריה:שוערי כדורגל בנינים
קטגוריה:שוערי כדורגל צרפתים
קטגוריה:בורדו: כדורגלנים
קטגוריה:כדורגלני בורדו
קטגוריה:כדורגלני ויטוריה סטובל
קטגוריה:כדורגלני קווילי-רואן
קטגוריה:כדורגלני קלרמון פוט
קטגוריה:כדורגלני דינמו בוקרשט
קטגוריה:כדורגלני לה האבר
קטגוריה:כדורגלני ייני מלטיאספור
קטגוריה:כדורגלני ארזורומספור
קטגוריה:כדורגלני נבחרת בנין
קטגוריה:כדורגלני גביע אפריקה לאומות 2019
קטגוריה:בנינים שנולדו ב-1985
קטגוריה:צרפתים שנולדו ב-1985
אולכסנדר מרצ'נקו

**אולכסנדר אולכסנדרוביץ' מרצ'נקו** (באוקראינית: **Олекса́ндр Олекса́ндрович Ма́рченко**;  14 בינואר 1965 – 7 במרץ 2022) היה פוליטיקאי אוקראיני.

## ביוגרפיה
מרצ'נקו היה חבר במפלגת סבובודה , והיה חבר המועצה העליונה בין השנים 2014–2019.

ב-7 במרץ 2022, בגיל 57, נהרג בקרב בפושצ'ה-וודיציה במהלך הפלישה הרוסית לאוקראינה.

## קישורים חיצוניים

## הערות שוליים

קטגוריה:פוליטיקאים אוקראינים
קטגוריה:חברי המועצה העליונה של אוקראינה
קטגוריה:אוקראינים שנהרגו בפלישה הרוסית לאוקראינה
קטגוריה:אזרחים אוקראינים חללי לחימה
קטגוריה:אוקראינים שנולדו ב-1965
קטגוריה:אוקראינים שנפטרו ב-2022
כיכר יונג-דונדאס

**כיכר יונג-דונדאס**, או **כיכר דונדאס**, היא כיכר ציבורית בפינה הדרום-מזרחית של צומת הרחובות יונג ודונדאס במרכז העיר טורונטו שבקנדה. הכיכר תוכננה לראשונה בשנת 1997 ובנייתה הושלמה בשנת 2002. לאורך השנים התקיימו באזור הכיכר אירועים ציבוריים רבים, מופעים ותצוגות אמנות, והיא התבססה כנקודת ציון בולטת בטורונטו וכאחת מאתרי התיירות העיקריים של העיר. צומת יונג-דונדאס הוא אחד מהצמתים העמוסים ביותר בקנדה.

מסביב לכיכר יש נקודות ציון מרכזיות אחרות, כולל מרכז טורונטו איטון, תיאטרון אד מירוויש ובניין Citytv.

## גלריית תמונות

Yonge-Dundas_Square_-_2010_(HDR).jpg|כיכר דונדאס
Toronto-Eaton-Centre.JPG|מרכז הקניות "איטון סנטר"
Looking_south_down_Yonge_Street_Toronto_2010.jpg|רחוב יונג


## קישורים חיצוניים

* 

קטגוריה:טורונטו
יונג-דונדאס
עבדאללה עלי מוחמד

**עבדאללה עלי מוחמד** (בערבית: **عبد الله علي محمد**; נולד ב-11 באפריל 1999) הוא כדורגלן קומורי המשחק בעמדת המגן הימני בסטאד לוזאן אושי.

## קריירת מועדונים
מוחמד התחיל את הקריירה שלו באקדמיה לכדורגל של אולימפיק מרסיי, אליה הצטרף בגיל 15. ב-13 באוגוסט 2016 ערך את הופעת הבכורה שלו בקבוצת המילואים בניצחון 0-2 נגד מונקו ב'. ב-7 באפריל 2018 מוחמד הבקיע את שער הבכורה שלו בקריירה בהפסד 2-1 לברגראק.

ב-28 בספטמבר 2020 מוחמד הושאל לזולטה ורכם מליגת העל הבלגית, במדיה לא רשם דקות משחק.

ביולי  מוחמד הצטרף לסטאד לוזאן אושי מליגת האתגר השווייצרית.

## קריירה בין־לאומית
ב-4 ביוני 2017 מוחמד ערך את הופעת הבכורה שלו בנבחרת קומורו בהפסד 2-0 ל. מוחמד השתתף עם הנבחרת בגביע אפריקה לאומות 2021.

## קישורים חיצוניים

קטגוריה:כדורגלנים קומורים
קטגוריה:מגני כדורגל קומורים
קטגוריה:כדורגלני אולימפיק מרסיי
קטגוריה:כדורגלני זולטה ורכם
קטגוריה:כדורגלני נבחרת קומורו
קטגוריה:כדורגלני גביע אפריקה לאומות 2021
קטגוריה:קומורים שנולדו ב-1999
גבינה אמריקאית

220px|ממוזער|גבינה אמריקאית
[ממוזער|220x220 פיקסלים|ה[צ'יזבורגר מכיל לעיתים קרובות גבינה אמריקאית - בחירה פופולרית במיוחד בקרב אנשים רבים באמריקה הצפונית]]
**גבינה אמריקאית** מודרנית היא סוג של גבינה מעובדת שפותחה בארצות הברית במהלך העשור השני של המאה ה-20 ומופקת מגבינה (לרוב צ'דר או גבינת קולבי  הדומה לצ'דר), בתוספת מתחלבים, מי גבינה ותוספים נוספים. לגבינה טעם קרמי ומלוח, והיא בעלת נקודת התכה נמוכה מזו של הגבינות ממנה מופקת. צבעה של גבינה אמריקאית הוא לבן, אך לעיתים מוסיפים לה צבע מאכל אנאטוֹ כדי להופכה לצהובה.

הגבינה האמריקאית היא הגבינה המשמשת להכנת צ'יזבורגר ברשתות המזון המהיר בארצות הברית.

## היסטוריה
המתיישבים הבריטים באמריקה הצפונית החלו להפיק גבינת צ'דר לאחר שהם התיישבו באמריקה הצפונית. קיים תיעוד לכך שכבר בשנות ה-90 של המאה ה-18 גבינת צ'דר מתוצרת אמריקאית יוצאו לאנגליה. לפי רוברט קרלטון בראון, מחבר *הספר "The Complete Book of Cheese"*, הגבינה שהייתה מוכרת באמריקה *כ"גבינה צהובה"*, הייתה ידועה כ**גבינת צ'דר אמריקאית** או **גבינת צ'דר יאנקית** באנגליה. המילון האנגלי של אוקספורד מפרט את השימוש הידוע הראשון במונח "גבינה אמריקאית" בעיתון *The Guardian of Freedom* שהתפרסם בעיר פרנקפורט שבקנטקי בשנת 1804.
לאחר שרשם פטנט על שיטה חדשה לייצור גבינה מעובדת ב-1916, ג'יימס ל. קראפט החל לראשונה לשווק את הגבינה האמריקנית בסוף העשור השני של המאה ה-20, ובעקבות כך המונח "גבינה אמריקאית" החל להתייחס במהירות לסוג המעובד של הגבינה במקום לסוג המסורתי אבל גבינות הצ'דר היקרות יותר שמיוצרות ונמכרות גם הן בארצות הברית. חברתו של קראפט עדיין קיימת ונחשבת היצרן הגדול ביותר של גבינה אמריקאית.

## קישורים חיצוניים

אמריקאית
קטגוריה:המטבח האמריקאי
קטגוריה:מזון מהיר
פבלו לי

**פבלו "פשה" רומנוביץ' לי** (באוקראינית: **Павло Романович Лі**; 10 ביולי 1988 – 6 במרץ 2022) היה שחקן אוקראיני.

## קריירה
לי נולד ביבפטוריה שבחצי האי קרים.

שימש כמגיש טלוויזיה עבור ערוץ Dom. כיכב בסרטים "Shtolnya" (2006), "Tini nezabutykh predkiv" (2013), "Tayemnytsi molfara" (2013), "Pravilo boya" (2017) ו-"Zustrich odnoklasnykiv" (2019). שימש כמדבב בגרסאות בשפה האוקראינית לסרטים מלך האריות וההוביט. בשנת 2021 שיחק בסדרת הטלוויזיה Provincial.

בפברואר 2023 יצא לאקרנים באוקראינה הסרט האחרון בהשתתפותו "מירני-21".

## מותו
לי הצטרף לכוחות ההגנה הטריטוריאלית של אוקראינה ביום הראשון של הפלישה הרוסית לאוקראינה. נהרג במהלך קרב אירפין כתוצאה מהפצצה רוסית על העיר.

## קישורים חיצוניים
* 

* 

## הערות שוליים

קטגוריה:שחקני קולנוע וטלוויזיה אוקראינים
קטגוריה:אוקראינים שנהרגו בפלישה הרוסית לאוקראינה
קטגוריה:אזרחים אוקראינים חללי לחימה
קטגוריה:אוקראינים שנולדו ב-1988
קטגוריה:אוקראינים שנפטרו ב-2022
מצר סמולנסק

**מצר סמולנסק** (באנגלית: **Smolensk Strait**; בבולגרית: **проток Смоленск**) הוא מצר ים באיי שטלנד הדרומיים, אנטארקטיקה.

המצר מפריד בין האי דספשן לבין חצי האי רוז'ן שבאי ליווינגסטון.

רוחבו של המצר 18.4 קילומטרים - בין נקודת מקרוני שבאי דספשן, שמדרום-מערב למצר סמולנסק, לבין נקודת בארנארד שבאי ליווינגסטון, שמצפון-מזרח למצר.

## היסטוריה
תוך כדי הפלגה במצר זה ב-6 בפברואר 1821, החוקר הרוסי תאדאוס פון בלינגסהאוזן נפגש עם ציד כלבי הים האמריקאי נתנאל פאלמר, בלינגסהאוזן תיאר את האי ליווינגסטון.

המצר מופה על ידי סוקרים בריטיים בשנת 1968, ועל ידי סוקרים ספרדיים בשנת 1991.

ביליגסהאוזן קרא למצר "סמולנסק" על שם קרב סמולנסק, הקרב התרחש בין 16–18 באוגוסט 1812 והיה הקרב הגדול הראשון במלחמת רוסיה–צרפת ואחד הקרבות הגדולים של מלחמות נפוליאון.

## קישורים חיצוניים
* תצלום לוויין של אזור המצר, תוך סימון אתרים נוספים באזור באתר copernix
* נתונים כלליים

סמולנסק
סמולנסק
קטגוריה:סמולנסק
המפלגה הדמוקרטית של קוריאה

**המפלגה הדמוקרטית של קוריאה** (בקוריאנית: **더불어민주당**, לעיתים נהוג לציין את שמה בראשי תיבות בכתב לטיני: **DPK**) המוכרת גם בכינוי **ברית הפוליטיקה החדשה עבור דמוקרטיה** (**NPAD**) היא מפלגה פוליטית בקוריאה הדרומית, מפלגת השלטון מאז בחירת מועמדה, מון ג'יאה-אין לנשיא ב-2017, והמפלגה בעלת הרוב הפרלמנטרי המוחלט באספה הלאומית מאז הבחירות הפרלמנטריות ב-2020. לקראת הבחירות לנשיאות קוריאה הדרומית 2022 הריצה המפלגה את לי ג'יאה-מיונג כמועמד מטעמה לרשת את הנשיא הקודם, מון, בתפקיד הנשיאות.

המפלגה דוגלת בליברליזם וליברליזם חברתי ובתוכה ישנן סיעות מיעוט הדוגלות בפופוליזם. המפלגה הוקמה ב-2014, מתוך מיזוג של מספר מפלגות בגוש הפוליטי הליברלי. המפלגה היא אחת משתי המפלגות הגדולות בקוריאה, לצד יריבתה, מפלגת כח העם.

## קישורים חיצוניים

* 

* 
* המפלגה הדמוקרטית של קוריאה, באתר The Diplomat 

קטגוריה:קוריאה הדרומית: מפלגות
קטגוריה:מפלגות ליברליות
קטגוריה:מפלגות שהוקמו ב-2014
מפלגת כוח העם של קוריאה

**מפלגת כוח העם** (בקוריאנית: **국민의힘**, בהנג'ה: **國民의힘**, לעיתים נהוג לציין את שמה בראשי תיבות בכתב לטיני: **PPP**) היא מפלגה פוליטית בקוריאה הדרומית שחבריה מחזיקים ב-106 מושבים מתוך 300 מושבי האספה הלאומית (בית המחוקקים) והיא אחת משתי המפלגות הפוליטיות הגדולות בקוריאה, לצד המפלגה הדמוקרטית. המפלגה הוקמה בפברואר 2020 ממיזוג מספר מפלגות נושאות מצע שמרני-ליברלי כלכלי, ומאז  מכהן כנשיא קוריאה הדרומית המועמד מטעמה, יון סוק-יאול.

הפוליטיקה של קוריאה לאורך רוב השנים התפלגה בין מפלגה שמרנית מפלגה ליברלית במסגרת מערכת שתי מפלגות גדולות. המפלגה השמרנית הגדולה, "מפלגת חירות לקוריאה", בהנהגת הנשיא לשעבר פאק גון-הייה, ספגה מפלה פוליטית קשה ב-2016 בעקבות גילוי פרשיות שחיתות שלטונית רבות והתדרדרה ממעמדה ומהתמיכה הציבורית שניתנה לה קודם לכן. בעקבות קריסתה של המפלגה נפל הגוש השמרני הפרלמנטרי ופולג ובבחירות 2017 מועמד המפלגה הדמוקרטית, מון ג'יאה-אין, נבחר לנשיאות מול אופוזיציה מפולגת. בעקבות הנפילה את הסיעות השמרניות התאחדו מספר מפלגות, לקראת הבחירות הפרלמנטריות ב-2020, להקים את מפלגת כוח העם (PPP).

## קישורים חיצוניים

* 
* מפלגת כוח העם, באתר The Diplomat 
* האספה הלאומית של קוריאה, חלוקת מושבים 

קטגוריה:קוריאה הדרומית: מפלגות
קטגוריה:מפלגות שמרניות
קטגוריה:מפלגות שהוקמו ב-2020
קורט הנזל

**קורט הנזל** (באנגלית: **Kurt Wilhelm Sebastian Hensel**; 29 בדצמבר 1861, קניגסברג–1 ביוני 1941, מרבורג) היה מתמטיקאי גרמני ממוצא יהודי.

## ביוגרפיה
קורט הנזל נולד בקניגסברג, אז חלק של ממלכת פרוסיה למשפחה ממוצא יהודי. הוא היה צאצא של וילהלם הנזל ופאני מנדלסון. סבות של הנזל היו ממשפחות שהתנצרו.

הנזל למד באוניברסיטת הומבולדט של ברלין ובאוניברסיטת בון אצל לאופולד קרונקר וקארל ויירשטראס. לאחר קבלת התואר הוא התחיל ללמד באוניברסיטת מרבורג וקיבל שם דרגת פרופסור. בשנת 1930 הוא קודם לפרופסור אמריטוס. בשנת 1935 הוא נאלץ לעזוב את האוניברסיטה בגלל מוצאו. הנזל נתן הדרכה לדוקטורנטים רבים. בין תלמידיו היה אברהם הלוי פרנקל.

הנזל ידוע בעיקר בפיתוח תיאוריה של מספר p-אדי שהעבודה הראשונה בנושא הוא פרסם בשנת 1897. הנזל היה עורך של אוסף עבודות של לאופולד קרונקר ב-5 כרכים. בשנים 1903–1935 הוא היה בין העורכים של כתב עת Journal für die reine und angewandte Mathematik.

הנזל נבחר לאקדמיה לאופולדינה בשנת 1908. בשנת 1917 הוא היה נשיא האגודה המתמטית של גרמניה.

עד לפטירתו הנזל נתן מקלט בביתו ליהודים הנרדפים. הוא נפטר ב-1941 מהתקף לב. לאחר מותו הספרייה המתמטית של הנזל שכללה המעל ל-100 ספרים נתרמה לאוניברסיטת שטרסבורג.

הנזל התחתן בשנת 1897 והיה לו בן ו-3 בנות, אחת מהן התחתנה עם הסופר ורנר ברגנגרין.

## קישורים חיצוניים

* ביוגרפיה
* עבודות של הנזל
* 

קטגוריה:מתמטיקאים גרמנים
קטגוריה:יהודים גרמנים
קטגוריה:בוגרי אוניברסיטת הומבולדט של ברלין
קטגוריה:סגל אוניברסיטת מרבורג
קטגוריה:בוגרי אוניברסיטת בון
קטגוריה:משפחת מנדלסון
קטגוריה:גרמנים שנולדו ב-1861
קטגוריה:גרמנים שנפטרו ב-1941
יוסף כהן (פירושונים)

## ראו גם
* יוסף הכהן הרופא
* יוסי כהן
קטגוריה:פירושון אישים
הבחירות לנשיאות קוריאה הדרומית 2017

**הבחירות ל[[נשיא קוריאה הדרומית|נשיאות קוריאה הדרומית]] [[2017]]** נערכו ב-9 במאי אותה השנה והיו בחירות בזק בעקבות הדחתה של הנשיאה המכהנת פאק גון-הייה לאחר שהתפרסמו פרשות שחיתות שלטונית בצמרת ההנהגה המדינית בראשות הנשיאה. במקור, אלמלא ההדחה, נועדו הבחירות להתקיים ב-20 בדצמבר. הבחירות הובילו למהפך פוליטי כאשר הסיעה השמרנית, מפלגת חירות לקוריאה, מפלגתה של הנשיאה המודחת פאק, קרסה בסקרים בעקבות פרשת השחיתות. במקביל, המפלגה הדמוקרטית, הסיעה הליברלית הגדולה, בראשות מון ג'יאה-אין, ניצחה בפער גדול על האופוזיציה המפולגת. בעקבות המפלה בבחירות הסיעות השמרניות באספה הלאומית התאחדו להקמת מפלגת כח העם.

## קישורים חיצוניים

## הערות שוליים

קטגוריה:קוריאה הדרומית: פוליטיקה
קטגוריה:2017 בפוליטיקה
קוריאה הדרומית 2017
קטגוריה:2017 באסיה
צ'יפיו סיגלה

**צ'יפיו סיגלה** (באיטלקית: **Scipio Sighele**; 24 ביוני 1868, ברשה – 21 באוקטובר 1913, פירנצה) היה פסיכולוג, סוציולוג וקרימינולוג איטלקי.

## ביוגרפיה
צ'יפיו סיגלה נולד בברשה, למשפחה של עורכי דין ילידי טרנטינו-אלטו אדיג'ה. בשנים שלאחר איחוד איטליה, שימש אביו שופט במשרד התובע המלכותי בפלרמו. מוריו האקדמיים היו חסידיו של הקרימינולוג צ'זארה לומברוזו, וסיגלה השלים את לימודיו במשפטים ברומא ב-1890. חיבורו, *La folla delinquente*, הקנה לו פרסום רב, תורגם מיד לצרפתית ולאחר מכן נהיה לרב-מכר בין-לאומי. סיגלה המשיך לעסוק ולפרסם חיבורים בתחום הפסיכולוגיה של הקולקטיב, ענף של פסיכולוגיה חברתית, ונחשב לאחד מחלוציו. סיגלה לימד משפט פלילי באוניברסיטת פיזה. בעקבות פרשת רצח מורי, בה הורשעו אח ואחות כשותפים למעשה הפשע, פרסם סיגלה את חיבורו *La coppia criminale*, המוקדש לתופעת הפסיכוזה-המשותפת בהקשר הקרימינלי. סיגלה נמנה עם המפלגה האיטלקית הלאומנית בטרנטינו (אזור מוצאו), נשפט על כך פעמיים על ידי השלטונות האוסטרו-הונגריים ב-1900 וב-1908, ולבסוף (ביוני 1912) נאלץ לעזוב את הווילה שלו שליד אגם גארדה וגורש. מכאן ואילך לימד את הקורסים שלו בפסיכולוגיה קולקטיבית ובסוציולוגיה פלילית במכון ללימודים גבוהים של האוניברסיטה החופשית של בריסל. רבות מיצירותיו הופיעו גם במהדורות-תרגום בשפות זרות.

## הגותו ומורשתו
פעילותו כפסיכולוג וסוציולוג הושפעה מאוד מצ'זארה לומברוזו, בן תקופתו. סיגלה ניתח את המנגנונים הפנימיים של תופעת ההמון, וביקש להדגים כיצד נטייתו של ההמון להתנהגות עדרית קולקטיבית מאפשרת ומוציאה אל הפועל עמדות פליליות ביסודן. סיגלה היה בין החלוצים בסוג כזה של מחקר. הוא הצביע על האופן שבו היחיד, כשהוא משתלב ונטמע כחלק אינטגרלי של עדר ההמון, מאבד את השליטה העצמית הרציונלית שלו ומאפשר לטבעו האכזר ולאינסטינקטים הפליליים שלו לבוא לידי ביטוי. במהלך השנים, התרחק מעמדותיו של לומברוזו, והכחיש את הסבריו האנתרופולוגיים של לומברוזו לתופעת הפשיעה. עם זאת, הוא המשיך בפעילותו כקרימינולוג. עבודותיו השפיעו על גוסטב לה בון, וגם בצרפת נשענו על תגליותיו אמיל זולא, אמיל דורקהיים ומקס נורדאו ובתחומים שונים (ספרותיים, סוציולוגיים, פוליטיים וכדומה).

## כתביו (באיטלקית)
* 1891: *La folla delinquente*
* 1892: *La coppia criminale*
* 1893: *La teorica positiva della complicità*
* 1893: *Mondo criminale italiano*
* 1896: *Cronache criminali italiane*
* 1897: *La delinquenza settaria*
* 1898: *La donna nova*
* 1899: *La mala vita a Roma*
* 1903: *L'intelligenza della folla*
* 1903: *Le scienze sociali*
* 1904: *Per l'università italiana a Trieste*
* 1906: *Per Francesco Bonmartini*
* 1906: *Letteratura tragica*
* 1910: *Cesare Lombroso*
* 1910: *Eva moderna*
* 1910: *Pagine nazionaliste*
* 1911: *Nell'arte e nella scienza*
* 1911: *Il nazionalismo e i partiti politici*
* 1911: *La crisi dell'infanzia*
* 1912: *Ultime pagine nazionaliste*
* 1913: *La donna e l'amore*
* 1914: *Letteratura e sociologia*

## קישורים חיצוניים

* ביוגרפיה 

קטגוריה:ילידי 1868
קטגוריה:נפטרים ב-1913
יוהאנה שופנהאואר

**יוהאנה שופנהאואר** (בגרמנית: **Johanna Schopenhauer**; 9 ביולי 1766, דנציג – 17 באפריל 1838, יינה) הייתה סופרת גרמנייה, בין הראשונות שפרסמו ספרים תחת שמה בלי שימוש בשם עט.

## ביוגרפיה
יוהאנה שופנהאואר נולדה בדנציג, אז חלק של האיחוד הפולני-ליטאי למשפחה של סוחר בעל שורשים מהולנד. כבר בגיל צעיר היא גילתה כישורים לאמנות ובגיל 10 שלטה בגרמנית, פולנית, צרפתית ואנגלית. בגיל 18 היא התחתנה עם סוחר אמיד שהיה 20 שנים מבוגר ממנה. מנישואין אלו נולדו ילדים - ארתור שופנהאואר ואחותו אדל.

בשנת 1793 העיר סופחה לממלכת פרוסיה ומשפחה עברה להמבורג. בשנת 1805 בעלה נפטר ויוהאנה שופנהאואר עם הילדים עברו לויימר. ארתור החל להתגורר בנפרד ובשנת 1809 עזב את ויימר והתחיל ללמוד באוניברסיטה במהלך הלחימה עם כוחות של נפולאון, ביתה נתן מחסה לחיילים גרמנים הפצועים ולתושבי ויימר שנותרו ללא בית. כתוצאה מכך דמותה הייתה פופולרית בעיר.

לאחר סיום המלחמה היא הקימה סלון ספרותי בין המבקרים היה כריסטוף מרטין וילנד, אוגוסט וילהלם פון שלגל, פרידריך שלגל, לודוויג טיק ובמרכזו היה יוהאן וולפגנג פון גתה.

יוהאנה שופנהאואר התכתבה באופן קבוע עם בנה ארתור. בשנת 1819 חיסכונות של יוהאנה שופנהאואר נעלמו בעקות פשיטת רגל של הבנק. ארתור שופנהאואר סירב לתמוך במשפחתו ויחסים בין האם לבנו התקררו.

בהיותה בווימר יוהנה שופנהאואר פרסמה מספר ספרים ונמנתה עם הסופרים הידועים בארצות דוברי גרמנית. הספר הראשון פורסם בשנת 1810 וזה היה ביוגרפיה של קרל פרבו. בהמשך היא כתבה מספר ספרים על הנסיעות שהיא ערכה ומספר ספרים של נובלות שכתבה. בשנת 1831 יצאה אוסף ספריה ב-21 כרכים.

במחצית שנות ה-30 של המאה ה-19 יוהנה שופנהאואר עברה לבון. מצבה כלכלי היה לא טוב והיא ביקשה לקבל מלגה. לאחר קבלת מלגה היא עברה ליינה בה נפטרה כעבור שנה.

## קישורים חיצוניים

* ביוגרפיה
* ביוגרפיה 
* ספרים של יוהאנה שופנהאואר
* ספר על נסיעה לאנגליה
* 
* 

קטגוריה:ערכים שבהם תבנית בריטניקה אינה מתאימה
קטגוריה:סופרות יהודיות גרמניות
קטגוריה:ילידות 1766
קטגוריה:גרמנים שנפטרו ב-1838
קטגוריה:נפטרות ב-1838
אנדרומאכי

**אנדרומאכי דימיטרופולו** (ביוונית: **Ανδρομάχη Δημητροπούλου**; נולדה ב-12 באוקטובר 1994), הידועה בשם הבמה **אנדרומאכי**, היא זמרת יוונייה.

## קריירה
לאחר שלמדה פילולוגיה גרמנית באתונה, אנדרומאכי החלה לשיר בסצנות מוזיקה ברחבי יוון. ב-2015 השתתפה בעונה השנייה של *The Voice of Greece*, שם הודחה בתוכנית החיה השנייה.

בשנת 2017, היא הוציאה את הסינגל הראשון שלה, "To Feggari".

ב-9 במרץ 2022 הוכרז שהיא תייצג את קפריסין באירוויזיון 2022, עם השיר "Ela". ב-12 במאי 2022 ביצעה אנדרומאכי את "Ela" על בימת חצי הגמר השני של אירוויזיון 2022. היא נכשלה בניסיון להעפיל לגמר התחרות, שהתקיים ב-14 במאי. לאחר התחרות התברר כי מיקומה בחצי הגמר היה 12 עם 63 נקודות.

## קישורים חיצוניים

## הערות שוליים

קטגוריה:נציגי קפריסין באירוויזיון
קטגוריה:משתתפי אירוויזיון 2022
קטגוריה:זמרות יווניות
קטגוריה:זמרים יוונים
קטגוריה:ילידות 1994
קטגוריה:יוונים שנולדו ב-1994
הוגו קילני

**הוגו קילני** מקילן (תואר אצולה), (במקור **קליין**, בהונגרית: **Kilényi Hugó**; פשט, 26 בדצמבר 1840 – בודפשט, 25 בדצמבר 1924) היה יועץ שרים, סופר בתחום הכלכלי, אספן אמנות. בנו של יאנוש קילני (הרמן קליין), עיתונאי ומתרגם. חותנו של מיקלוש ברנד (רופא ילדים), סבו של מיקלוש ברנד (רופא פנימי), ואחיינו של יוליוס לאופולד קליין.

## ביוגרפיה
הוגו קליין נולד במשפחה יהודית כבנם של יאנוש קליין (לאחר מכן קילני) (1805–1889) ושל אנה מנדלו. הוא למד בבית ספר תיכון בפשט. בשנת 1864, בסיום לימודי משפטים, התחיל כמתמחה בוועדת השיפוט הממלכתית ומשנת 1867 עבד במשרד החקלאות. ב-1889 הועבר למשרד המסחר ומשם פרש כיועץ שרים. הוא היה יו"ר מפעל המכונות (ייצור קרונות וקטרים וכדומה) של רכבות הונגריה (מ.א.ב) ושל מפעל הברזל והפלדה של העיר דיושג'ר. היה חבר בדירקטוריון רכבות הונגריה וחבר במועצת הפטנטים הלאומית. הוא ערך את ספריית הבוררות המנהלית (בודפשט, 1877–1879). ב-1891 קיבל תואר אצולה (אביר, ובאנגלית Sir) וסמל. הוא היה אחד הטובים ביותר בקרב מביני ואספני האמנות ההונגרים. הוא היה מייסד וחבר כבוד של החברה הנומיסמטית ההונגרית. לאחר ייסוד העמותה היה חבר הנהלתה, מבקר שלה במשך שנתיים, סגן נשיא שמונה שנים, נשיא שש שנים ונשיא כבוד במשך ארבע שנים. מותו נגרם כתוצאה מדלקת ריאות.

## חייו הפרטיים
אשתו הייתה אאוגניה (ז'ני) שפיצר, בתם של יעקב שפיצר ושל ז'ופיה האוזר, עמה התחתן ב-7 בפברואר 1878 בבודפשט.

ילדיהם:
* מרגיט קילני (1878–? ). בעלה ד"ר מדראשי (תואר אצולה) לאיוש בק היה עורך דין וסופר כלכלי, ממנו התגרשה ב-1910. בעלה השני היה בלה באדיץ' (1885–1929), סגן בחיל הרגלים.
* יוליה קילני אדל שרולטה (1881–1956). בעלה מיקלוש ברנד, היה רופא ילדים.
* ארז'בט קילני שרולטה גאורגינה (1897–1927). בעלה הראשון, ד"ר אנדראש אישטוואן ברני היה פקיד בנק, ממנו התגרשה ב-1919. בעלה השני היה אנדרה פאראג.

## כתביו
* ויולה (אגדת עם, מדיאר נפלאפ, 1857)
* תעשיית טחנות הקמח שלנו (פשטי נפלו, מס' 173, 1867)
* פרוטוקול הצעת חוק הסחר ופרוטוקול האספה שזומנה לדיון בחוק. פורסם בודפשט, 1875)
* נתונים לגבי סוגיית יצוא התבואה של הונגריה בעשור האחרון, תוך התייחסות מיוחדת לתעריפי המכס. הוא זכה בפרס הנריק לוואי מטעם האקדמיה ההונגרית למדעים. (בודפשט, 1880)

## עיטורים ואותות כבוד
* הצלב האמצעי של מסדר פרנץ יוזף הקיסרי האוסטרי (1898)
* צלב האבירים של המסדר ליאופולד הקיסרי האוסטרי (1895)
* מסדר כתר הברזל הקיסרי האוסטרי דרגה 3. (1885)
* המסדר העות'מאני של הסולטן הטורקי דרגה 2 (1889)
* צלב המפקד של מסדר הכתר הבווארי (1896-1895)
* מסדר טאקובו הסרבי דרגה 3. (1889-1890)
* צלב הקצונה הגדול של מסדר הכתר הרומני (1896-1895)
* מסדר האוצר הקדוש הקיסרי היפני דרגה 2 (1899-1898)

## לקריאה נוספת
* לקסיקון יהודי הונגרי. עורך פטר אויווארי. בודפשט, 1929. עמ' 479. גישה מקוונת
* יוז'ף סיניאי: חייהם ויצירותיהם של סופרים הונגרים. בודפשט, 1891-1914. גישה מקוונת
* פרנץ שוש: תעודת האצולה והסמל של הוגו קילני (2015-2016) עלון נומיסמטי, שנתון 114–115. גישה מקוונת

## הערות שוליים

קטגוריה:משפטנים יהודים הונגרים
קטגוריה:אצולה יהודית הונגרית
קטגוריה:חברי מסדר פרנץ יוזף
קטגוריה:בודפשט: אישים
קטגוריה:אספני אמנות יהודים
קטגוריה:יהדות בודפשט
קטגוריה:הונגרים שנולדו ב-1840
קטגוריה:הונגרים שנפטרו ב-1924
IQFoil

**iQFOiL** הוא דגם גלשן רוח. הוא נבחר על ידי איגוד השיט הבינלאומי לשמש באולימפיאדת פריז (2024) במקום גלשן הרוח מדגם RS:X.

## היסטוריה
רעיון גלשן על כנף החל להירקם בשנת 2002 בחיפושים להחלפת הגלשן האולימפי מיסטרל, פיתוח התורן התת-מימי עם הכנפיים התקדם רק בשנים האחרונות. גלשן ה-iQFOiL הוא גרסה משודרגת של Starboard Race Plus. כמו ה-Race Plus, הוא גולש על כנפיים בגאומטריה יעילה, הווה אומר שהכנף הקדמית ממוקמת קדימה יותר כדי לאפשר לכנף הזנב זוויות זרימה יעילות. כששתי הכנפיים מתואמות זו לזו מתאפשרת מהירות גבוהה יותר ושליטה ברוחות חזקות. עבור רוחות קלות, קיימת מערכת לכוונון זווית כנף הזנב המאפשרת להגדיל את זווית ולהעניק כוח נוסף.
ממוזער|iQFOiL תצורות שונות
הדגם פותח בעזרת צוות משולב בראשותו של Svein Rasmussen  שכלל את Remi Vila ו-Tiesda You.

בשל הקורונה, אליפות העולם הראשונה לבוגרים נקראה "משחקי העולם" ונערכה בשנת 2020 באגם גארדה באיטליה. אליפות העולם הראשונה בדגם לבוגרים נערכה בשנת 2021, באגם Silvaplana  בשווייץ.

## נתונים טכניים
ממוזער|כיוון כנף אחורית בין סבבי תחרות כתגובה לשינוי רוח
קיימים שני סוגי גלשנים האחד הוא iQFOiL 95 המיועד לגברים, והשני הוא iQFOiL 85 המיועד לנשים ונוער (גוף גלשן נשים הוא iQFOiL 95 ושאר הרכיבים הם של iQFOiL 85). ילדים גולשים על iQFOiL 85 אבל עם שטחי מפרש קטנים יותר (7/6/5 מטר רבוע). הספרות בשם הדגם מייצגות את רוחב גוף הגלשן בסנטימטרים. בדגם ה-7מ² של iQFOiL 85 יש קטגוריה פנימית U15.
* ממוזער|גלשן iQFOiL מבט מקרובiQFOiL 95 עשוי מ-Carbon Reflex.
* iQFOiL 85 עשוי מ-Starlite Carbon.

## גולשים ישראלים שהגיעו להישגים בינלאומיים באליפות עולם ובאליפות אירופה
הערה לטבלאות הישגים, שיוטי ISAF (בעבר) או WS (כיום) אינם מוגדרים כאליפות עולם אולם בשל מעמדם ("אולימפיאדה קטנה") הם יוכנסו לטבלה תוך ציון:
* International Sailing Federation = ISAF
* World Sailing = WS

### בוגרים

### נוער

## ראו גם
* איגוד השייט בישראל
* שיט במשחקים האולימפיים
* שיט תחרותי
* דגמים אולימפיים (אנגלית)

## קישורים חיצוניים

* 
* 

## הערות שוליים

קטגוריה:גלישת רוח
כדורסל בספרד

**[[כדורסל]]** הוא הספורט השני הפופולרי ביותר ב**[[ספרד]]**, אחרי כדורגל. הוא מנוהל על ידי פדרציית הכדורסל הספרדית המלכותית. הליגה הספרדית הבכירה, ליגת ה-ACB, חברה ביול"ב, וקבוצות הליגה הספרדית הבכירות יכולות להתחרות באירופה, בעיקר ביורוליג וביורוקאפ, וגם תחת פיב"א אירופה, בליגת האלופות וביורופקאפ. הקבוצות הספרדיות מתחרות גם בתחרות גביע מקומית מדי שנה, הנקראת גביע המלך, בו משחקות שמונה הקבוצות המובילות בטבלת הליגה ACB, בתום המחצית הראשונה של העונה הסדירה.

## מערכת ליגות הכדורסל בספרד
### הרמות
נכון לעונת 2018/19

## התפתחות מערכת הליגות הספרדית בכדורסל

## מערכת ליגות כדורסל הנשים בספרד

## נבחרות ספרד בכדורסל
### נבחרת הגברים

### נבחרת הנשים

### נבחרת העתודה

## נבחרות אוטונומיות
כמו בכדורגל, לכמה קהילות אוטונומיות יש נבחרת אוטונומית משלהן. קבוצות אלו אינן מוכרות על ידי פיב"א אירופה, ומשחקות רק במשחקי ידידות.

בין השנים 2008 ל-2010 שוחק הטורניאו דה לאס נסיונס בין נבחרות חבל הבסקים, קטלוניה וגליסיה, ונבחרת זרה נוספת שהוזמנה. הקהילות האוטונומיות הבאות שיחקו לפחות משחק ידידות אחד:
* 
* 
* 
* 
* 
* 
* 
* 
* 

גם למנורקה יש נבחרת כדורסל שמשחקת באופן דו-שנתי במשחקי האיים.

כמו כן, לגיברלטר יש נבחרת משלה המוכרת על ידי פיב"א אירופה. הנבחרת משחקת אחת לשנה באליפות אירופה בכדורסל למדינות קטנות ובדומה למנורקה, במשחקי האיים.

## תחרויות אחרות
* גביע המלך הספרדי בכדורסל
* הסופרקופה הספרדי בכדורסל
* גביע נסיכת אסטוריאס
* התאחדות הכדורסל הספרדית

## קישורים חיצוניים

* 
* 
* כדורסל בספרד (באנגלית)
*
לוקר

[ממוזער|300x300 פיקסלים|לוקרים לבית ספר שנמצאים ב[האוניברסיטה הלאומית של סינגפור|אוניברסיטה הלאומית של סינגפור, סינגפור.]]
[ממוזער|300x300 פיקסלים|לוקרים ב[חדר הלבשה]]
**לוקר** או **תָּא נָעִיל** הוא תא אחסון קטן, בדרך כלל צר, הנמצא בדרך כלל במקומות ציבוריים שונים כגון חדרי הלבשה, מקומות עבודה, בתי ספר, מוקדי תחבורה וכדומה.

## מאפיינים
* הם מצוידים בדרך כלל במנעול או במתקן לנעילה.
* הם מיועדים בדרך כלל לשימוש במקומות ציבוריים, ומיועדים לשימוש פרטי לטווח קצר או ארוך של אנשים לאחסון בגדים או חפצים אישיים אחרים. המשתמשים רשאים לשכור לוקר לשימוש חד-פעמי או לתקופת זמן לשימוש חוזר. חלק מהלוקרים מוצעים כשירות חינם לאנשים המשתתפים בפעילויות מסוימות הדורשות שמירה של חפצים אישיים.
* בדרך כלל תאים נעילים רבים צמודים זה לזה, במיוחד במוסדות ציבוריים.
* הגודל, הצבע, החומר והנעילה משתנים בהתאם לייעוד ולמיקום.

## קישורים חיצוניים

## הערות שוליים

קטגוריה:ריהוט
קטגוריה:ציוד משרדי
חיים יהודה אליעזר

הרב **חיים יהודה** (**יאודה**) **אליעזר** (נפטר ב-5 בספטמבר 1789) היה רב, דיין, מלמד ופוסק באזמיר.

## תולדותיו
היה צאצאו של הרב ברזילי יעבץ, וחתנו של רבי יעקב אלבעלי. רבי יהודה למד תורה מפי הגאון רבי יצחק נוניס בילמונטי, מתורתו מצטט רבות בספרו כתלמיד מפי רבו. מתלמידיו היה הרב יצחק גאטינייו. גיסו, הרב רפאל אשכנזי, מספר עליו ש"העמיד תלמידים הרבה".

על מסירותו ללימוד התורה מספר החבי"ף:

עוד נזכר אודותיו שהיה שוקד תמיד לחזור על תלמודו וקבע לו חזרה גם בשבת קודש, כי 

נפטר בי"ד באלול ה'תקמ"ט ונקבר באזמיר. הספידו הרב רפאל אשכנזי בספרו מראה הגדול.

### צאאציו
בנו הוא רבי יהושע אברהם יהודה, מחבר ספר עבודת משא, בתו של רבי חיים יהודה, נישאה ל "חכם המעולה במוה"ר אברהם המכונה מירקאדו בונמו ז"ל" ונפטרה בשנת התרכ"ג.נכדיו היו רבי חיים יהודה אברהם, בעל ספר אחי וראש, ורבי יהודה בנבנישתי, מחבר ספר תושע יאודה.

## חיבורו
שו"ת **שמחת יאודה** (שאלוניקי תקס"ה) - 128 סימנים בפלפול וחריפות וכן דרשות בנושאים שונים כמו הספד, חתונה, לצדקה ועוד. בספר הסכמה משותפת מאת רבני אזמיר, הרב רפאל יוסף חזן, והרב יצחק מאיו. נדפס לאחר פטירתו.

## קישורים חיצוניים
* 

## הערות שוליים

קטגוריה:איזמיר: רבנים
קטגוריה:האימפריה העות'מאנית: רבנים
קטגוריה:מחברי ספרי שו"ת
קטגוריה:נפטרים ב-1779